کیسی ڈی سینٹیس

جل کیسی ڈی سینٹیس ( پیدائش 26 جون 1980ء)  امریکی سابق نیوز جرنلسٹ، ٹیلی ویژن شو کی میزبان اور گورنر رون ڈی سینٹیس کی اہلیہ اور  فلوریڈا کی موجودہ خاتون اول ہیں۔

ابتدائی زندگی اور تعلیم 
جِل کیسی بلیک 26 جون 1980 ءکو ٹرائے، اوہائیو میں پیدا ہوئیں،   ان کے والد رابرٹ بلیک جو ایک ماہر امراض چشم اور ریاستہائے متحدہ کی فضائیہ کے سابق افسر اور  ان کی والدہ جین کیپونیگرو، ایک سپیچ پیتھالوجسٹ  اور ایک سسلین تارکین وطن کی بیٹی تھیں۔ 

کیسی ڈی سینٹیس  نے کالج آف چارلسٹن سے گریجویشن کیا، جہاں اس نے فرانسیسی میں اور معاشیات میں بیچلر آف سائنس کی ڈگر ی حاصل کی۔

کیریئر

ٹیلی ویژن 
اپنے کیریئر کے شروع میں ڈی سینٹیس نے گولف چینل کے پروگرام آن دی ٹی اور پی جی اے ٹور ٹوڈے کی میزبانی کی۔ وہ ایک مقامی نیوز کاسٹر اور ڈبلیو جے ایکس ٹی کے لیے  بھی اینکر تھیں، جو جیکسن ویل ، فلوریڈا میں ایک آزاد اسٹیشن ہے ۔ وہ وہاں کئی عہدوں پر فائز رہیں جن میں جنرل اسائنمنٹ رپورٹر، مارننگ اینکر اور پولیس رپورٹروغیرہ  شامل ہیں۔  کیسی ڈی سینٹیس نے سی این این  کےلیے  بھی خصوصی رپورٹس کیں۔ 

2014 ءمیں اس نے اپنا ٹی وی پروگرام دی چیٹ   شروع کا ج ا یک گھنٹہ طویل راؤنڈ ٹیبل پینل ڈسکشن ٹاک شو تھا  جو Tegna کے جیکسن ویل  اسٹیشنوں WTLV (NBC) اور WJXX (ABC) پر نشر ہوتا تھا۔   ڈی سینٹیس نے روزانہ مقامی ٹاک شو فرسٹ کوسٹ لیونگ کے ساتھ ساتھ کاروباریوں کے بارے میں ہفتہ وار The American Dream پروگرام کی میزبانی بھی کی۔ ڈی سینٹیس نے ہائی اسکول کے فٹ بال کھلاڑی جے ٹی ٹاؤن سینڈ کے بارے میں ٹیلی ویژن دستاویزی فلم چیمپیئن دی جے ٹی ٹاؤن سینڈ اسٹوری لکھی اور تیار کی۔  اس نے علاقائی سن کوسٹ ایمی ایوارڈ بھی جیتا تھا۔ 

2018ء میں فلوریڈا پولیٹکس نے کیسی ڈی سینٹیس کو "جیکسن ویل ٹیلی ویژن پر سب سے زیادہ پہچانے جانے والے چہروں میں سے ایک کہا۔

فلوریڈا کی خاتون اول 

فروری 2019 ءمیں کیسی ڈی سینٹیس نے ہمت، عزم اور خدمت کے لیے خاتون اول کا تمغہ قائم کیا۔  اس کے فوراً بعدڈی سینٹیس نے فلوریڈا کے 2019ء کے بلیک ہسٹری مہینے کی تھیم کا اعلان "سلیبریٹنگ پبلک سروس" کے طور پر کیا جہاں اس نے اور گورنر نے فلوریڈا کے بلیک ہسٹری کے مہینے کے طلباء کے مقابلوں کے فاتحین اور گورنر کی مینشن میں ایکسی لینس ان ایجوکیشن ایوارڈ حاصل کرنے والوں کو اعزاز سے نوازا۔

ڈی سینٹیس نے ریڈ ٹائیڈ کے اثرات سے نمٹنے کے لیے ریکوری ریڈ فش ریلیز میں حصہ لیا۔ "میں نے فلوریڈا میں ان لوگوں سے سنا ہے جو سمجھتے ہیں کہ ہمارا پانی ہمارے خاندانوں، مہمانوں اور معیشت کے لیے محفوظ ہونا چاہیے۔"  ڈی سینٹیس نے وینزویلاکے  سمندری طوفان سے نجات کے سیشنز کی میزبانی بھی کی ہے۔ 

اگست 2019ء میں ڈی سینٹیس نے فلوریڈا کے بچوں اور نوجوانوں کی کابینہ کے پہلے اجلاس کی بطور صدر صدارت کی۔

ذاتی زندگی 
ڈی سینٹیس کی  ملاقات  نیول اسٹیشنگولف کورس پر  ایک نیول افسر رون ڈی سینٹیس سے ہوئی۔ انہوں نے ایک دوسرے پسند کیا ور بالآخر 26 ستمبر 2009ء کو شادی کی  ان کے ایک ساتھ تین  ٹرپلیٹ بچے ہیں جن میں دو بیٹیاں اور ایک بیٹاہے۔ 

4 اکتوبر 2021ء کواس کے شوہر نے اعلان کیا کہ کیسی ڈی سینٹیس میں چھاتی کے کینسر کی تشخیص ہوئی ہے۔  کچھ عرصہ علاج کرانے کے بعد 3 مارچ 2022ء کو ڈی سینٹیس نے کہا  کہ وہ کینسر سے پاک ہیں۔

حوالہ جات 

فلوریڈا کے ریپبلکن
فلوریڈا کے سیاست دانوں کے شرکا حیات
فلوریڈا کی خواتین یا مرد اول
ٹرائے، اوہائیو کی شخصیات
بقید حیات شخصیات
1980ء کی پیدائشیں